ตร.คุมตัว จิตรลดา ยังไม่แจ้งข้อหา เร่งรวมหลักฐาน ดำเนินคดีต้องดูเจตนา
รองโฆษก ตร. เผย จนท.คุมตัว จิตรลดา ไว้แล้ว ยังเหม่อลอย ไม่พูด ไม่กินอาหาร เบื้องต้นยังไม่แจ้งข้อหา ขอเวลารวบรวมหลักฐานให้มีน้ำหนักมากที่สุด โดยต้องดูเจตนาและพฤติกรรมของผู้กระทำผิดกรณี น.ส.จิตรลดา ตันติวาณิชยสุข ผู้ป่วยจิตเวช ที่เคยก่อคดีไล่แทงนักเรียนเซนโยเซฟคอนแวนต์ กรุงเทพฯ บาดเจ็บ 4 ราย เมื่อปี 2548 กลับมาก่อเหตุซ้ำแทงเด็กวัย 5 ขวบ เสียชีวิต ที่จังหวัดนครปฐม เมื่อวันที่ 29 มี.ค.ที่ผ่านมาล่าสุด เมื่อเวลา 10.30 น. วันที่ 30 มี.ค.63พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ กล่าวว่า ขณะนี้ ตำรวจได้ควบคุมตัว น.ส.จิตรลดา ตันติวาณิชยสุข อายุ 51 ปี ผู้ก่อเหตุใช้มีดปอกผลไม้ เเทงเด็กหญิง 5 ขวบ เสียชีวิตภายในร้านอาหารตามสั่ง ถนนนครชัยศรี-ห่วยพลู ต.วัดเเค อ.นครชัยศรี จ.นครปฐม ไปดูแลอย่างใกล้ชิดที่โรงพยาบาลแล้ว หลังยังมีอาการเหม่อลอย ไม่พูดจา และไม่ยอมกินอาหาร โดยจะต้องมีการตรวจสอบร่างกาย และจิตใจให้แล้วเสร็จรองโฆษก ตร.กล่าวต่อว่า ส่วนการแจ้งข้อกล่าวหา เบื้องต้นภายใน 48 ชั่วโมงนี้ พนักงานสอบสวนอาจพิจารณายังไม่แจ้งข้อหา แต่จะไปยื่นขออำนาจศาลขอขยายเวลาเพื่อควบคุมตัวออกไปก่อน จึงจะมีการแจ้งข้อหาภายหลัง ตามกฎหมายสามารถทำได้ เพื่อให้มีความรอบคอบชัดเจนในการดำเนินคดีกับผู้ก่อเหตุ ส่วนหลักฐานในการก่อเหตุ หรือแม้ตัวผู้ต้องหาจะให้การหรือไม่ ตำรวจจะต้องรวบรวมหลักฐานให้มีน้ำหนักมากที่สุดเพื่อดำเนินคดีพ.ต.อ.กฤษณะ กล่าวถึงกรณีที่หลายฝ่ายมองว่า ผู้ก่อเหตุเป็นผู้ป่วยทางจิตจะดำเนินคดีได้หรือไม่นั้น ย้ำว่าการดำเนินการคดีต้องดูที่เจตนา และพฤติกรรมของผู้กระทำผิด ไม่ใช่ว่าเป็นข้อยกเว้นของข้อกฎหมาย ตำรวจมีหน้าที่ต้องพิสูจน์ทราบความผิดให้ได้ ส่วนกรณีผู้ก่อเหตุออกจากที่กักขังว่าหายป่วยหรือไม่ ต้องไปดูในรายละเอียดทั้งหมด ส่วนตัวยังไม่อยากชี้นำหรือตอบในรายละเอียดในตอนนี้.
รองโฆษก ตร. เผย จนท.คุมตัว จิตรลดา ไว้แล้ว ยังเหม่อลอย ไม่พูด ไม่กินอาหาร เบื้องต้นยังไม่แจ้งข้อหา ขอเวลารวบรวมหลักฐานให้มีน้ำหนักมากที่สุด โดยต้องดูเจตนาและพฤติกรรมของผู้กระทำผิด 
จิตรลดา,จิตรลดา 2548,คดีจิตรลดา,แทงเด็ก,นครปฐม,แทงเด็กตาย,ข่าวทั่วไป